Vrt Finzi-Continijevih
„Vrt Finci-Kontinijevih“ () je istorijski roman italijanskog književnika Đorđa Basanija iz 1968, i treća knjiga šestotomnog ciklusa „Roman o Fereri“. Ovo je Basanijev najuspešniji i najpoznatiji roman i preveden je na više jezika, uključujući i srpski jezik. Nagrađen je prestižnom italijanskom književnom nagradom Vijaređio.

U središtu zapleta romana, smeštenog u fašističku Italiju tridesetih godina, nalazi se veliki vrt bogate jevrejske porodice Finci-Kontinijevih, gde jevrejski mladići i devojke igraju teniske mečeve, pokušavajući da ne misle na sve strože i opasnije antisemitske zakone i progone van zidina vrta. U „Vrtu Finci-Kontinijevih“ razvijene su dve velike teme. Prva je čovečija izolovanost, metaforički oličena u motivu vrta, prirodno-kultivisanom prostoru, izdvojenom od svakodnevice. Druga tema je smrt, koja se razvija još od samog prologa, dajući romanu izrazito melanholičan ton.

Na osnovu romana snimljen je istoimeni film iz 1970, u režiji Vitorija de Sike, sa Dominik Sandom i Helmutom Bergerom u glavnim ulogama. Film je nagrađen Zlatnim medvedom na Berlinskom filmskom festivalu i Oskarom za najbolji film van engleskog govornog područja.

Izdanja na srpskom 
 Đorđo Basani: „Vrt Finci Kontinijevih“ (prevela: Irma Fils); BIGZ, Beograd, 1973.
 Đorđo Basani: „Vrt Finci Kontinijevih“ (prevela: Irma Fils); Filip Višnjić, Beograd, 1976. (u tri sveske na Brajevom pismu)
 Đorđo Basani: „Vrt Finci Kontinijevih“ (prevela: Ana Srbinović); Paideia, Beograd, 2007.

Reference

Literatura

Spoljašnje veze 
 Komentari i ocene čitalaca na sajtu gudrids

Romani 1962.
Italijanski romani
Historijski romani